Mestská časť Bratislava – Nové Mesto

Informácia na zasadnutie
Miestneho zastupiteľstva 
dňa 17. 4. 2012

INFORMÁCIA
o spôsobe vydávania a distribúcie časopisu obyvateľov mestskej časti
Bratislava - Nové Mesto Hlas Nového Mesta v roku 2012 
a čerpaní finančných prostriedkov v roku 2011
___________________________________________________________

Vypracoval:							Informácia obsahuje:
Ing. Jana Škutková						1. Základný materiál
podpredsedníčka redakčnej rady HNM			2. Prílohy: 1 – Inzertné podmienky
   	      2 – Ocenenie v súťaži

Apríl 2012
Miestna rada dňa 28. februára 2012 prerokovala a vzala na vedomie Správu o spôsobe vydávania a distribúcie časopisu obyvateľov mestskej časti Bratislava - Nové Mesto Hlas Nového Mesta v roku 2012 a čerpaní finančných prostriedkov v roku 2011.

Informácia o spôsobe vydávania a distribúcie časopisu obyvateľov mestskej časti Bratislava - Nové Mesto Hlas Nového Mesta v roku 2012 a čerpaní finančných prostriedkov v roku 2011 

Na prvom zasadnutí Miestneho zastupiteľstva mestskej časti Bratislava – Nové Mesto 
dňa 22. decembra 2010 bola schválená redakčná rada a šéfredaktor časopisu Hlas Nového Mesta. V priebehu roka 2011 prišlo na pozíciách členov redakčnej rady k viacerým zmenám. 

K 1. 1. 2012 pracuje redakčná rada Hlasu Nového mesta v nasledujúcom zložení:

Predseda:		Mgr. Rudolf Kusý
Podpredseda: 	Ing. Jana Škutková
Šéfredaktor:		Vladimír Margolien
Tajomník:		Mgr. Ján Borčin
Členovia:		Ing. arch. Otto Novitzký
			Ing. Branislav Feješ
			JUDr. Tomáš Korček
Mgr. Marek Tettinger

Výber dodávateľov
V januári 2011 sa uskutočnila súťaž na nové kreatívne riešenie a neskoršie pravidelné grafické spracovanie (víťazom sa stal Martin Lovás), rovnako prebehla súťaž na dodávateľa obsahovej prípravy, spracovania textov a celkovej koordinácie vydávania časopisu (víťaz Ing. Jana Škutková). Počas roka sa viackrát zopakovala súťaž a zmenil sa dodávateľ tlačových služieb s cieľom ďalšieho zníženia nákladov. Súčasný dodávateľ tlače bol vybraný v elektronickej aukcii (víťaz D & D International Slovakia s.r.o.). V prvých mesiacoch roka 2012 prebiehajú opakovane všetky súťaže.

Formát, rozsah a periodicita
Redakčná rada prijala rozhodnutie o novej koncepcii vydávania časopisu s cieľom zvýšiť jeho kvalitatívnu úroveň ako aj počet strán. Mesačná periodicita zostáva zachovaná, pričom číslo 1-2 a číslo 7-8 vychádzajú ako dvojčísla.

Od roku 2011 vychádza Hlas Nového Mesta vo farebnom prevedení v rozsahu 16 až 24 strán. Pohyblivý počet strán vyplýva z úsilia o podstatne vyšší objem inzercie, pričom je snahou zachovať priemerný rozsah publicistických príspevkov. (V prípade, že inzercia presiahne 4-5 strán, sú náklady na tlač plne pokryté z príjmov a je možné zvýšiť rozsah.)

Obsahové zameranie
Na tvorbe obsahu jednotlivých vydaní spolupracujú členovia redakčnej rady. Na svojom mesačnom zasadnutí schvaľujú obsahovú náplň budúceho čísla a dohodnú sa na zaradení príspevkov. Účelom časopisu je mapovanie diania v mestskej časti, informovanie o dôležitých skutočnostiach súvisiacich s prácou  miestneho úradu a zastupiteľstva, poskytovanie informácií o životnom prostredí. Súčasťou obsahu časopisu je osveta v oblasti histórie bratislavského Nového Mesta, jeho architektúry či prírody a z toho vyplývajúca podpora cestovného ruchu na území mestskej časti. Časopis je dôležitým nástrojom komunikácie samosprávy s obyvateľmi, napomáha ich zapojeniu do správy vecí verejných a prispieva k porozumeniu a riešeniu problémov.

Autorské honoráre
Členovia redakčnej rady sa na svojom druhom zasadnutí dohodli, že vlastné príspevky ako aj fotografický materiál budú publikovať bez nároku na honorár, rovnako sa autorský honorár nepriznáva pracovníkom miestneho úradu ani poslancom miestneho zastupiteľstva.
Príspevky externých žurnalistov sú honorované len po predchádzajúcej dohode, resp. pri priamom zadaní spracovania témy. Honorár externého autora sa pohybuje v rozpätí 8 - 12 eur/normostrana. Honorár na hornej hranici sadzby sa priznáva v prípade odborných článkov, príp. reportáží s potrebou osobného stretnutia a zabezpečenia fotodokumentácie. 

Náklad a distribúcia
Náklad časopisu v roku 2011 predstavoval 21 600 kusov, vzhľadom na zvýšenie počtu domácností v mestskej časti sa od roku 2012 plánuje jeho zvýšenie na 23 200 kusov.
Distribúcia je zabezpečená prostredníctvom Slovenskej pošty, a.s., na adresu všetkých obyvateľov mestskej časti. 

Inzertné podmienky
Cena inzercie za jednu časopiseckú stranu zostala zachovaná (1100 eur), zmenili sa však ceny menších formátov, tak aby súčet cien dvoch polovičných formátov bol vyšší, než cena celého formátu. Zaviedli sa príplatky vo výške 50% za inzerát na vnútornej strane obálky a 100% za uverejnenie inzercie na zadnej strane obálky. 
Pre obyvateľov je k dispozícii priestor na riadkovú inzerciu za symbolickú cenu.
Cenník, formáty a podmienky inzercie boli spracované do prehľadnej grafickej podoby a tvoria prílohu 1 tohto materiálu.

Ocenenie Slovenského syndikátu novinárov, Národnej osvety 
a Katedry žurnalistiky FFUK
Napriek krátkemu obdobiu vychádzania v novej podobe zaznamenal Hlas Nového Mesta výrazný úspech v súťaži regionálnych periodík Miestne noviny 2011, keď mu bolo udelené Čestné uznanie za jazykovú úroveň, prehľadnosť typografického a kvalitu polygrafického spracovania v konkurencii viac než sto médií z celého Slovenska. 
Kópia ocenenia je prílohou 2 tejto správy.

Prehľad o čerpaní finančných prostriedkov a príjmoch v roku 2011

Počet časopiseckých strán počas roka 2011: 		208 strán
Priemerný rozsah jedného čísla:				20,8 strany

Súhrnné ročné náklady v roku 2011

Spracovanie textov, výber fotografií,			 
koordinácia dodávateľov a celkové zabezpečenie		18 480,00 eur	
Jazyková úprava			     	   	    	     900,00 eur
Grafické spracovanie		 	 	 	 	  3 466,00 eur
Náklady na tlač						49 006,80 eur___

Náklady na vydávanie časopisu v roku 2011:	           71 852,80 eur

Príjmy z inzercie:						34 371,95 eur

Skutočné náklady pre mestskú časť:			37 480,85 eur

Distribúcia časopisu Hlas Nového Mesta je zabezpečená prostredníctvom Slovenskej pošty a v roku 2011 predstavovala sumu 9 929,60 eur. V súčasnosti prebiehajú rokovania s predstaviteľmi Slovenskej pošty, a.s., ktorých cieľom je dosiahnuť uzavretie zmluvy o poskytnutí výhodnejších podmienok distribúcie časopisu.

Vzhľadom na prvý rok vydávania v novom formáte, počiatočné náklady zahŕňali aj jednorazový návrh grafického layoutu a vyššie náklady na tlač začiatkom roka, ktoré sa podarilo výrazne znížiť elektronickou aukciou a rokovaním o výhodnejších dodávateľských podmienkach.

Pre rok 2012 predpokladáme náklady na približne rovnakej úrovni ako v roku 2011 
(t.j. 71 852,80 eur za produkciu a 9929,6 eur za distribúciu). Objem inzercie predpokladáme vo výške 35 000 eur. 

Plán na rok 2012 počíta s vydaním 10 čísel, z toho 8 krát 20 stranové vydanie a 2 krát 24 stranové vydanie (dvojčíslo 1-2 a 7-8).

Príloha 1:	Inzertné podmienky

Náklad: 			23 200 kusov
Distribúcia: 			do všetkých poštových schránok Bratislava - Nové Mesto

Platobné podmienky:
Úhrada za inzerciu v mesačníku Hlas Nového Mesta sa požaduje vopred, pred grafickým spracovaním čísla. 
Úhrada za inzerciu je realizovaná formou zálohovej faktúry s lehotou splatnosti najneskôr 
v termíne dodania podkladov inzercie, tak ako je uvedené v pláne vydávania. 
V prípade neskorších objednávok, ktoré je ešte možné zahrnúť do čísla, je potrebné individuálne odsúhlasenie termínu.
Po tomto termíne storno poplatok vo výške 100%.
Pri dlhodobej dohode sú možné čiastkové úhrady (platba pred uverejnením vopred).

V prípade nevhodného obsahu, alebo nevhodných podkladov si redakcia vyhradzuje právo inzerciu neprijať. Redakcia nenesie zodpovednosť za nekvalitnú reprodukciu z dôvodu nižšieho ako požadovaného rozlíšenia, iných než požadovaných alebo nekvalitných podkladov dodaných pre tlač.

Cenník inzercie:

Riadková inzercia
- občianska inzercia 					3,00 € / 50 znakov (aj začatých)
- fyzické osoby - SZČO a právnické osoby         	3,50 € / 50 znakov (aj začatých)

Plošná inzercia:

•	Vo vnútri časopisu:
A4     		1100 €
½ A4   	605 €
1/3 A4		405 €
1/6 A4		223 €
¼ A4   	335 €
1/8 A4		185 €
1/16 A4		100 €
1 cm2  		2,5 €

•	Príplatok za 2. a 3. stranu obálky
alebo požadované umiestnenie		50%

•	Za zadnú stranu obálky			100%

Zľavy poskytované v plošnej inzercii:

Uplatniť je možné vždy len jeden druh zľavy – opakovanie alebo objem.
Všetky ceny sú uvedené bez DPH.

Za finančný objem:
Za finančný objem v jednom roku pre jedného klienta. Zľava bude priznaná v rámci posledného uverejnenia/uverejnení inzercie.
-	od 2000 eur			10 %
-	od 3500 eur			15 %
-	od 5000 eur 			20 %

Zľavy za opakovanie
Podmienkou je rovnaký formát, jeden klient a jedna objednávka zadaná vopred. U mediálnej agentúry je podmienkou priznania zľavy za opakovanie inzercia pre rovnakého klienta.
Minimálne 3 opakovania		10 %
Minimálne 6 opakovaní		15 %
Minimálne 9 opakovaní		20 %

Za opakované uverejnenie počas nasledujúcich 12 kalendárnych mesiacov. Zľava bude priznaná v rámci posledného uverejnenia/uverejnení inzercie.

Príloha 2 – Ocenenie v súťaži